Smotra folklora Na Neretvu misečina pala

**Smotra folklora ''Na Neretvu misečina pala*** je smotra [[folklor]]nih [[tradicija|tradicijskih]] [[ples]]ova i napjeva koja se održava se u [[Metković]]u, u drugoj polovini mjeseca [[svibanj|svibnja]] u organizaciji KUD-a Metković i Gradskog kulturnog središta Metković. Osim plesova i napjeva, kroz popratne [[izložba|izložbe]] i radionice smotra čuva specifičnost izrade starih [[odjeća|odjevnih predmeta]], kućnih rekvizita, načina odijevanja, izrade tradicijskog [[nakit]]a, sviranja tradicijskih instrumenata i slično.

Osim folklornih skupina iz cijele [[Hrvatska|Hrvatske]], smotra ugošćuje i skupine iz [[Bosna i Hercegovina|Bosne i Hercegovine]], [[Crna Gora|Crne Gore]], [[Vojvodina|Vojvodine]], [[Makedonija|Makedonije]], [[Mađarska|Mađarske]], [[Italija|Italije]] i [[Rumunjska|Rumunjske]].
 Program se najvećim dijelom odvija u zgradi Gradskog kulturnog središta, te u crkvi [[sv. Ilija|sv. Ilije]]. Osim u [[Metković]]u, dio programa se odvija i u drugim mjestima [[Dubrovačko-neretvanska županija|Dubrovačko-neretvanske županije]].

Iako smotra nema natjecateljski karakter, sve nastupe na toj kulturnoj manifestaciji prati Programsko vijeće u čijem su sastavu najpoznatiji hrvatski [[Etnologija|etnolozi]], [[Muzikologija|muzikolozi]] i folkloristi koji ocjenjuju svaki nastup pojedinačno, a u želji što boljeg prezentiranja i promoviranja hrvatske narodne baštine.

== Historija ==
Prva smotra održana je [[1981.]] godine kada su Grad Metković i njegova folklorna skupina "Metković" na prijedlog Kulturno prosvjetnog sabora Hrvatske (današnjeg [[Hrvatski sabor kulture|Hrvatskog sabora kulture]]) organizirali Smotru plesnih grupa [[SR Hrvatska|SR Hrvatske]]. Uspješna organizacija urodila je organizacijom regionalne Smotre plesnih amatera Dalmacije. Zbog [[Domovinski rat|Domovinskog rata]], [[1991.]] i [[1992.]] smotra nije održana. Od 9. smotre organizirane 1993. Metković je organizator samo folklornih izvedbi, a od 11. smotre održane [[1995.]] Dalmatinska smotra dobiva današnji naziv "Na Neretvu misečina pala".

== Nosači zvuka ==
U organizaciji smotre, do sada su izdana tri nosača zvuka.

Prigodom 21. smotre održane [[2005.]] predstavljen je prvi [[CD]] *Ružice majska, diko nebeska* s 51 izvedbom folklornih skupina, a promocija je održana u [[Zagreb]]u [[24. studenog]] 2005.

U sklopu 22. smotre predstavljen je dvostruki CD *Sviraj lire – pucali ti konci*. Najvećim dijelom to je zbirka najuspjelijih snimaka nastupa folklornih skupina na smotrama održanim od [[1996.]] do [[2006.]] Na prvom CD-u su snimci skupina [[Konavle|Konavala]], [[Župa Dubrovačka|Župe Dubrovačke]] i [[Dubrovačko primorje|Dubrovačkog primorja]], a na drugom snimci skupina s otoka [[Mljet]]a, [[Lastovo|Lastova]] i [[Korčula|Korčule]], poluotoka [[Pelješac|Pelješca]] i [[Dolina Neretve|doline Neretve]].

Na 25. smotri predstavljen je također dvostruki CD *Da san vila i da iman krila'' na kojima su snimci sudionika iz Splitsko-dalmatinske županije.

## Povezano
* Hrvatska kulturna baština

## Reference

## Vanjske veze
* Smotra folklora na stranicama TZ Metković 
* Metković: nastupit će pedesetak folklornih skupina Objavljeno 23. svibnja 2013., pristupljeno 24. svibnja 2013.